Združene zadeve C-113/10, C-147/10 in C-234/10

Zuckerfabrik Jülich AG

proti

Hauptzollamt Aachen,

British Sugar plc

proti

Rural Payments Agency, an Executive Agency of the Department for Environment, Food & Rural Affairs

in

Tereos – Union de coopératives agricoles à capital variable

proti

Directeur général des douanes et droits indirects in Receveur principal des douanes et droits indirects de Gennevilliers

(Predlogi za sprejetje predhodnih odločb, ki so jih vložili Finanzgericht Düsseldorf, High Court of Justice (England & Wales), Chancery Division in tribunal de grande instance de Nanterre)

„Skupna kmetijska politika — Skupna ureditev trgov — Proizvajalci sladkorja in izoglukoze — Izračun proizvodnih dajatev — Veljavnost načina izračuna, ki upošteva fiktivne zneske nadomestil za količine sladkorja, izvožene brez nadomestila — Retroaktivna veljavnost ureditve — Menjalni tečaj — Odobritev obresti“

Povzetek sodbe – Sodba Sodišča (četrti senat) z dne 27. septembra 2012

Kmetijstvo – Skupna ureditev trgov – Sladkor – Prelevmani na proizvodnjo – Izračun – Uredba št. 1193/2003 – Izrek, ki vnaprej določa skupno izgubo, ki jo je treba financirati, določeno v členu 15(1)(e) temeljne uredbe št. 1260/2001, v znesku, ki je višji od zneska stroškov – Nezdružljivost s ciljem, ki mu sledi temeljna uredba – Neveljavnost (Uredba Sveta št. 1260/2001; uredbi Komisije št. 1686/2005, člen 2, in št. 1193/2009) Kmetijstvo – Skupna ureditev trgov – Sladkor – Prelevmani na proizvodnjo – Izračun – Določitev menjalnega tečaja, ki se uporabi za vračila preplačanih nadomestil – Neobstoj pravil prava Unije s tega področja – Določitev, ki izhaja iz nacionalnega prava zadevne države (sklepa Sveta 2000/597, člen 8(1), in 2007/436, člen 8(1)) Kmetijstvo – Skupna ureditev trgov – Sladkor – Prelevmani na proizvodnjo – Neupravičeno plačani zneski s strani posameznikov iz naslova prelevmanov na proizvodnjo, določeni v neveljavni uredbi – Pravica do nadomestila teh zneskov in plačila pripadajočih obresti – Možnost nacionalnega sodišča, da zavrne plačilo teh obresti na zneske, ki jih država članica pobere na podlagi nezmožnosti te države zahtevati ustrezne obresti, ki ustrezajo lastnim sredstvom – Neobstoj

Uredba št. 1193/2009 o popravku uredb št. 1762/2003, št. 1775/2004, št. 1686/2005, št. 164/2007 in o določitvi zneskov za proizvodne dajatve v sektorju sladkorja za tržna leta 2002/2003, 2003/2004, 2004/2005 in 2005/2006 je v drugih določbah od tistih iz člena 3, ki so že nične zaradi razglasitve ničnosti člena 2 Uredbe št. 1686/2005 o določitvi zneskov za proizvodne dajatve in koeficienta za dodatne dajatve v sektorju sladkorja za tržno leto 2004/2005, ki jih je Splošno sodišče Evropske unije razglasilo za nične s sodbo z dne 29. septembra 2011 v zadevi Poljska proti Komisiji (T-4/06), je neveljavna, ker v kolikor ima v praksi za posledico, da vnaprej določi predvideno skupno izgubo, v smislu člena 15(1)(e) temeljne uredbe št. 1260/2001 o skupni ureditvi trgov za sladkor, na znesek, ki je višji od zneska stroškov v zvezi z nadomestili, presega namen te temeljne uredbe, zlasti pa primerno financiranje stroškov, povezanih s prodajo presežne proizvodnje Skupnosti. (Glej točke 39, 53 in 54 ter točko 3 izreka.) Ker ni določb prava Unije v zvezi s tem, je treba menjalni tečaj za izračun nadomestila, dolgovanega za preplačane proizvodne dajatve v sektorju sladkorja, določiti na podlagi nacionalnega prava zadevne države članice. Ker so namreč taki prelevmani v skladu s členom 8(1) sklepov 2000/597 in 2007/436, o sistemu virov lastnih sredstev Evropskih skupnosti, ki jih države članice zaračunajo na podlagi zakonodajnih in upravnih predpisov, ki jih je v vsakem primeru treba prilagoditi zahtevam prava Unije, spadajo spori glede zneskov nadomestil, pobranih za račun Unije, na področje pristojnosti nacionalnih sodišč, ki morajo glede njih odločiti na podlagi nacionalnega postopkovnega in materialnega prava, če pravo Unije na zadevnem področju ne določa ničesar drugega. (Glej točki 58 in 63 ter točko 3 izreka.) Na podlagi prava Unije so stranke, ki so upravičene do nadomestila za neupravičeno plačane zneske iz naslova proizvodnih dajatev za sektor sladkorja, določenih na podlagi neveljavne uredbe, upravičene tudi do nakazila ustreznih obresti. V tej zvezi nacionalno sodišče v okviru svoje diskrecijske pravice ne more zavrniti plačila obresti za zneske, ki jih je država članica neupravičeno prejela na podlagi neveljavne uredbe, zato ker ta država članica ne more zahtevati ustreznih obresti za lastna sredstva Unije. (Glej točke od 67 do 69 in točko 3 izreka.)

Združene zadeve C-113/10, C-147/10 in C-234/10

Zuckerfabrik Jülich AG

proti

Hauptzollamt Aachen,

British Sugar plc

proti

Rural Payments Agency, an Executive Agency of the Department for Environment, Food & Rural Affairs

in

Tereos – Union de coopératives agricoles à capital variable

proti

Directeur général des douanes et droits indirects in Receveur principal des douanes et droits indirects de Gennevilliers

(Predlogi za sprejetje predhodnih odločb, ki so jih vložili Finanzgericht Düsseldorf, High Court of Justice (England & Wales), Chancery Division in tribunal de grande instance de Nanterre)

„Skupna kmetijska politika — Skupna ureditev trgov — Proizvajalci sladkorja in izoglukoze — Izračun proizvodnih dajatev — Veljavnost načina izračuna, ki upošteva fiktivne zneske nadomestil za količine sladkorja, izvožene brez nadomestila — Retroaktivna veljavnost ureditve — Menjalni tečaj — Odobritev obresti“

Povzetek sodbe – Sodba Sodišča (četrti senat) z dne 27. septembra 2012

Kmetijstvo — Skupna ureditev trgov — Sladkor — Prelevmani na proizvodnjo — Izračun — Uredba št. 1193/2003 — Izrek, ki vnaprej določa skupno izgubo, ki jo je treba financirati, določeno v členu 15(1)(e) temeljne uredbe št. 1260/2001, v znesku, ki je višji od zneska stroškov — Nezdružljivost s ciljem, ki mu sledi temeljna uredba — Neveljavnost (Uredba Sveta št. 1260/2001; uredbi Komisije št. 1686/2005, člen 2, in št. 1193/2009) Kmetijstvo — Skupna ureditev trgov — Sladkor — Prelevmani na proizvodnjo — Izračun — Določitev menjalnega tečaja, ki se uporabi za vračila preplačanih nadomestil — Neobstoj pravil prava Unije s tega področja — Določitev, ki izhaja iz nacionalnega prava zadevne države (sklepa Sveta 2000/597, člen 8(1), in 2007/436, člen 8(1)) Kmetijstvo — Skupna ureditev trgov — Sladkor — Prelevmani na proizvodnjo — Neupravičeno plačani zneski s strani posameznikov iz naslova prelevmanov na proizvodnjo, določeni v neveljavni uredbi — Pravica do nadomestila teh zneskov in plačila pripadajočih obresti — Možnost nacionalnega sodišča, da zavrne plačilo teh obresti na zneske, ki jih država članica pobere na podlagi nezmožnosti te države zahtevati ustrezne obresti, ki ustrezajo lastnim sredstvom — Neobstoj